Аманбаева Жансая Сембаевна

Ағылшын тілі мұғалімі

|  |  |  |
| --- | --- | --- |
| Тақырыбы: | Оқушылардың үлгермеушілік себептері және оны еңсеру жолдары. | |
| Мақсаты: | Сабақ үрдісіндегі  оқушылардың үлгермеушілік себептерін ажырату. Еңсеру жолдарын табу. Оқыту стратегиялары бойынша тәжірибе алмасу. | |
| Күтілетін нәтиже: | Үлгерімі төмен оқушылардың сабаққа ынтасын арттыру үшін оқыту әдістері мен сын тұрғысынан ойлау стратегияларының тиімділігіне көз жеткізеді. Сабақта қолдануға дағдыланады. Оқушылардың үлгермеушілік себептерін ажыратып, еңсеру жолдарын табады. | |
| Мазмұны | Коуч мұғалімнің іс- әрекеті | Ресурстар |
| Тренинг  3 мин | Сынып бөлмесіне енген ұстаздарға смайликтар таратып, сол бойынша топтарға бөлу. Смайликтар арқылы мұғалімдерге жақсы атмосфера қалыптастырды. | смайликтер |
| Ой қозғау стратегиясы  12 мин | Қазіргі кезде білім беру жүйесінде оқушының дамуындағы оның үлгерімінің үлкен мәні бар. Мектепте оқушылардың оқу мен тәрбиелеу бағдарламалары және жағдайлары бірдей болғанмен, білімді игеруде барлығы бірдей емес. Оқушылардың үлгерімінің көрсеткіштері, оқу міндеттеріне қатынасы, тәрбиелері, даму деңгейлері әртүрлі болып келеді. Білім беру орындарында оқушыларды тәрбиелеу мен оқыту бойынша қоғам мен мемлекеттің алдында, олардың үлгермеушіліктерін уақытылы жою міндеттері тұр. Олардың көптеген себептері болуы мүмкін.  Оқушылардың сабақ үлгерімінің нашарлауы – бүгінгі күрделі мәселенің бірі. Жалпы ғылыми тұрғыдан алғанда оқушылардың сабаққа үлгермеушілік мәселесі әлі толық зерттелген жоқ. Педагог үшін ең алдымен оқушылардың сабаққа үлгермеушілік  себебін анықтап алу керек.   1. топ – мұғалімдер көзімен; 2. топ – ата-ана көзімен; 3. топ – оқушылар көзімен; 4. топ – рөлдік ойын. Бір ситуацияны көрсету.   Топтарға парақшалар таратылады. | интербелсенді тақта, парақшалар |
| Педогогикалық көмек  7 мин | Үлгерімі төмен оқушылар топтық және жұптық жұмыс арқылы еркін жұмыс жасайды, сонымен қатар, ойларын ашық айтуына жағдай жасалады. Оқушылар бір-бірінің көзқарастарымен танысудан, әңгімелесуден пайда алады, идеяларын айтып, бөлісу мен қорғаудан да қорықпайды. Оқушылар тіл дамыту арқылы ақыл-ойын кеңейтеді, адамгершілік, эстетикалық тәрбиелері қалыптастырады және бір-бірімен достық қарым-қатынас мәселелері де дұрыс жолға қойылады. Әсіресе, оқушылардың жұптасып жазба жұмыстарын орындауы, сауатты жазуына көп септігін тигізеді. Себебі, жұптық және топтық жұмыстар барысында ЖАДА және көпіршелер әдістері іске асады. «Көпіршелер» оқушыға ЖАДА бойынша қолдау көрсетіп, біреудің көмегінсіз орындай алмайтын тапсырманы орындатуға мүмкіндік беру үшін мұғалімдер ұсынатын интерактивті мүмкіндіктерді сипаттау үшін қолданатын метафора (МАН, 38).  СТО стратегиялары  **1.Sinkuein немесе бес жолды өлең стратегиясы** – оқушы берілген тапсырма бойынша өлең құрастырады.  Кім? – Аға Қандай? – Мейірімді, ақылды Не істеді? – қамқор болады, ақыл айтады, көмектеседі. Түйін – ағасы бардың, жағасы бар. Синоним – Адам  **2.RAFT стратегиясы** – Оқушы қандайда бір объектіні алып, сол рольге еніп өз ойын жазады. Бұл стратегияны қолдануда бала сол зат туралы ойын жазба түрде, бірінші жақта хабарлайды. Мысалы: Мен кітаппын. Мені оқыған бала ақылды, көкірегі ояу және сауатты болады. Білімнің бәрі кітаптан басталады. Білім нәрімен сусындататын да осы кітап. т.с.с  Топтар тәжірбие алмасады. | интербелсенді тақта |
| Ой түйін  8 мин | **Идея қоржыны**  Оқушылардың үлгермеушіліктерін еңсеру жолдары.  Әт топ 3 басты идея қосады.  **Алтын ақыл.**  Әр топтан 1 мұғалім алтын ақыл тобын құрады.  Басты идеяларды сараптайды | Жолдау хат |
| Кері байланыс  3 мин | Бас бармақ арқылы өз ойларын білдіру |  |